ബഹുസ്വരതയാണ് ഇന്ത്യയുടെ സൗന്ദര്യമെന്നും ജനാധിപത്യമാണ് ഇന്ത്യയുടെ പാരമ്ബര്യമെന്നും മോദി യുഎന് പൊതുസഭയില് ബഹുസ്വരതയാണ് ഇന്ത്യയുടെ സൗന്ദര്യമെന്നും ജനാധിപത്യമാണ് ഇന്ത്യയുടെ പാരമ്ബര്യമെന്നും പ്രധാനമന്ത്രി നരേന്ദ്രമോദി യുഎന് പൊതുസഭയില്. ജനാധിപത്യമാണ് ഇന്ത്യയില് വികസനം ഉറപ്പാക്കുന്നത്. ഇന്ത്യ വളരുമ്ബോള് ലോകവും മാറും. വികസനമെന്നത് എല്ലാവരെയും ഉള്ക്കൊള്ളുന്നതാകണമെന്ന് പ്രധാനമന്ത്രി അഭിപ്രായപ്പെട്ടു. ആവശ്യമുള്ള രാജ്യങ്ങള്ക്ക് ഇന്ത്യ വാക്സിന് നല്കും. ഇന്ത്യയില് വാക്സിന് നിര്മിക്കുന്നതിനായി എല്ലാ വാക്സിന് കമ്ബനികളെയും ക്ഷണിക്കുകയാണ്. ലോകത്തെ ആദ്യ ഡിഎന്എ വാക്സിന് ഇന്ത്യ വികസിപ്പിച്ച കാര്യം യുഎന്നിനെ അറിയിക്കുകയാണ്. 12 വയസ്സിനു മുകളിലുള്ള ആര്ക്കും ഈ വാക്സിന് നല്കാം.കൂടാതെ കൊവിഡിനെ ചെറുക്കാന് നേസല് വാക്സിന് രാജ്യം ഉത്പാദിപ്പിക്കുമെന്നും അദ്ദേഹം വ്യക്തമാക്കി. ഇന്ത്യയിലെ 50 കോടി ജനങ്ങള്ക്ക് സൗജന്യ ആരോഗ്യ സേവനം നല്കുന്നതായും 40 കോടി ജനങ്ങളെ ബാങ്കിംഗ് മേഖലയുമായി ബന്ധിപ്പിച്ചതായും അദ്ദേഹം കൂട്ടിച്ചേര്ത്തു. ഇതിനിടെ അഫ്ഗാനിസ്താന് വിഷയവയും യു എന്നില് പ്രധാനമന്ത്രി ഉന്നയിച്ചു. അഫ്ഗാനിസ്താന്റെ ഭൂമി ഭീകരവാദത്തിന്റെ വിളനിലമാകരുതെന്നും അഫ്ഗാന് ജനതയ്ക്ക് ഇന്ത്യയുടെ പിന്തുണയുണ്ടാകുമെന്നും അദ്ദേഹം പറഞ്ഞു. കൂടാതെ സ്ത്രീകള്ക്കും കുട്ടികള്ക്കും സഹായവും വാഗ്ദാനം ചെയ്തു. അതേസമയം യുഎന് പൊതുസഭയില് പാകിസ്താന് മുന്നറിയിപ്പ് നല്കാനും പ്രധാനമന്ത്രി മറന്നില്ല. ഭീകരവാദം വളര്ത്താന് അഫ്ഗാന്റെ മണ്ണ് ഉപയോഗിക്കരുതെന്നും തീവ്രവാദം രാഷ്ട്രീയ ആയുധമാക്കി ഉപയോഗിക്കുന്നവര്ക്ക് അത് ഒടുവില് വിനയാകുമെന്നും പ്രധാനമന്ത്രി ഓര്മ്മപ്പെടുത്തി. അതിര്ത്തി വ്യാപിപ്പിക്കലോ ചൂഷണം ചെയ്യലോ ഇന്ത്യയുടെ ലക്ഷ്യമല്ലെന്നും സമുദ്ര മേഖലകള് കൈവശം വയ്ക്കാനുള്ള നീക്കത്തെ അംഗീകരിക്കാനാകില്ലെന്നും ചൈനയ്ക്ക് താക്കീത് നല്കിക്കൊണ്ട് അദ്ദേഹം കൂട്ടിച്ചേര്ത്തു.